Diari Oficial de la Generalitat Valenciana


Sumari del DOGV 5450, del 14-02-2007 (2007/651)

Bases específiques per a la provisió en propietat d'una plaça d'auxiliar del Servici d'Ajuda a Domicili (SAD).
--------------------------------------------------------------------------------------------------------------

### Dades del document

Número de DOGV
:   5450

Data del DOGV
:   14-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/651


Data del document
:   10-01-2007

Organisme emissor
:   Ajuntament de Carcaixent

Tipus de document
:   Convocatòria

Anàlisi jurídica

 Descriptors 

:   * Carcaixent
    * treballador social
    * concurs administratiu
    * administració local

L'Ajuntament de Carcaixent, mitjançant el Decret de l'Alcaldia 69/2007, de data 10 de gener de 2007, va aprovar les següents bases i la convocatòria per a la provisió en propietat d'una plaça d'auxiliar del Servici d'Ajuda a Domicili (SAD):  
Bases específiques per a la provisió en propietat d'una plaça d'auxiliar del Servici d'Ajuda a Domicili (SAD)  
Primera. Objecte de la convocatòria  
Denominació de la plaça: auxiliar del Servici d'Ajuda a Domicili (SAD)  
Nombre de places convocades: una  
Naturalesa: funcionari  
Grup: E  
Sistema selectiu: oposició  
Lloc vacant: auxiliar SAD  
Nivell de coneixement del valencià: oral  
Segona. Requisits del personal aspirant  
Requisits generals previstos en la base tercera de les bases generals municipals.  
Titulació exigida: certificat d'escolaritat o titulació equivalent amb la deguda habilitació de l'administració corresponent.  
Tercera. Presentació dels requisits i drets d'examen  
Es regirà pel que disposa la base quinta de les generals i en concret pel següent:  
Lloc: les sol·licituds es presentaran en el Registre General de l'ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals comptadors des de l'endemà de la publicació de l'extracte de la convocatòria en el Boletín Oficial del Estado.  
Forma: mitjançant una instància que se'ls facilitarà a les oficines municipals.  
Documents a aportar: els indicats per a cada cas en la base quinta de les bases generals municipals, més fotocòpia compulsada del certificat de coneixements del valencià -nivell oral-, expedit per la Junta Qualificadora de Coneixements del València, o equivalent. Cas de no aportar-se este certificat, el o l'aspirant haurà de sotmetre's a la prova obligatòria i eliminatòria de coneixements del valencià que s'indica en la base octava (4t).  
Òrgan a què s'adreçaran: a l'Alcaldia Presidència de l'Ajuntament de Carcaixent.  
Import dels drets d'examen: 20,08 Euros.  
Pagament: a l'entitat Ruralcaixa, carrer de Julián Ribera, 3, Carcaixent, compte:  
3082 1265 03 3211225956  
Es farà constar el nom de l'interessat i la plaça a què es presenta.  
Quarta. Admissió d'aspirants  
El contingut d'esta base es regix pel que disposa la base sexta de les bases generals municipals i a més pel següent:  
La falta de justificació del pagament dels drets d'examen determinarà l'exclusió de l'aspirant.  
En cap cas la mera presentació i pagament a l'entitat col·laboradora suposarà substitució del tràmit de presentació, dins del termini establit i en la forma escaient, de l'imprés de sol·licitud d'acord amb el que indica la base tercera.  
Base quinta. Tribunals qualificadors  
El contingut d'esta base es regix pel que disposa la base sèptima de les bases generals municipals.  
Categoria del tribunal: tercera.  
Base sexta. Començament i desenrotllament de les proves  
El contingut d'esta base es regix pel que disposa la base octava de les bases generals municipals, i a més pel següent:  
· Les persones aspirants perdran el dret a fer els exercicis quan es presenten als llocs de celebració una vegada començades les proves o per no haver-se presentat, encara que siga per causes justificades. Quan es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i esta admissió no menyscabe el principi d'igualtat amb la resta d'aspirants.  
Base sèptima. Sistema selectiu i qualificació dels exercicis  
El sistema selectiu serà el d'oposició. La qualificació es regirà pel que disposa la base deu de les bases generals municipals.  
Base octava. Oposició  
Constarà dels següents exercicis, la lectura del qual per l'aspirant davant del tribunal, si és procedent, podrà ser sol·licitada per este, qui així mateix podrà formular preguntes en relació amb els exercicis esmentats:  
Primer exercici. De caràcter obligatori i eliminatori.  
Consistirà a superar una prova psicotècnica de personalitat. Si es considerara necessari es procedirà a la realització d'una entrevista personal a tots o a alguns aspirants, en relació amb el contingut d'esta.  
Esta prova serà obligatòria i eliminatòria, amb la qualificació d'apte o no apte.  
Segon exercici. De caràcter obligatori i eliminatori.  
Consistirà en la realització d'un o diversos treballs, a determinar pel tribunal, sobre tasques relacionades amb la plaça convocada. Es valorarà el grau de perfecció del treball realitzat, així com la rapidesa en l'execució.  
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Tercer exercici. De caràcter obligatori i eliminatori.  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 40 preguntes, en forma de test i amb tres respostes alternatives, amb una duració mínima de 35 minuts, a determinar pel tribunal.  
Cada pregunta contestada correctament es puntuarà amb 0,25 punts. Les contestades erròniament tindran una penalització de 1/3 sobre les correctes (-0,08).  
En cap cas el nombre de preguntes sense contestar o contestades en més d'una de les alternatives podran superar el límit de 6 (30%), en este cas, l'aspirant serà qualificat com a no apte i automàticament eliminat del procés selectiu.   
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Quart exercici. De caràcter obligatori i eliminatori.  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, neteja i correcció en l'escriptura.   
L'exercici es puntuarà fins a un màxim de 10 punts, i quedaran eliminats els aspirants que no aconseguisquen els 5 punts.  
Quint exercici. De caràcter obligatori i eliminatori.  
Consistirà en la realització d'unes proves sobre coneixement del valencià, de naturalesa equivalent a l'exigit per la Junta Qualificadora de Coneixements del València per al nivell oral.  
La prova es qualificarà amb apte i no apte. No podran passar a la següent prova els qui no aconseguisquen la qualificació d'apte.  
Quedaran exempts de realitzar esta prova, i per tant es consideren aptes, els qui hagen aportat el certificat indicat en l'apartat "Documents a aportar" de la base tercera.  
Base novena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió  
El contingut d'esta base es regix pel que disposen les bases deu, onze, dotze, tretze i catorze de les generals municipals.  
El nombre d'aspirants aprovats en el procés selectiu no podrà excedir del nombre de places convocades, a què s'agregaran les vacants que s'hagueren produït abans de la celebració del procés selectiu.  
L'ajuntament podrà, si ho estima oportú i amb els requisits legals previs que procedisquen, cobrir qualsevol necessitat de personal d'este nivell que poguera tindre amb una relació dels o de les aspirants que hagen superat algun exercici, ordenats de major a menor puntuació obtinguda, i amb preferència d'aquells que hagen aprovat un nombre més gran d'estos exercicis, a l'efecte es formarà una borsa de treball.  
Deu   
En tot el que no estiga previst en estes bases específiques, caldrà atindre's al que disposen les bases generals aprovades pel Decret de l'Alcaldia número 940/2000, de data 22 de maig de 2000, publicades en el Butlletí Oficial de la Província de València número 134, de 7 de juny de 2000, i en el Diari Oficial de la Generalitat número 3.777, de 22 de juny de 2000.  
Onze   
1. Contra les presents bases específiques, podrà interposar-se, en el termini de dos mesos, un recurs contenciós administratiu davant el Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant l'Alcaldia Presidència.  
2. Estes bases específiques, així com les generals, es troben a disposició de les persones interessades a les dependències municipals, en hores d'oficina.  
Programa annex  
A) Matèries comunes.  
Tema 1. La Constitució espanyola de 1978. Principis i deures.  
Tema 2. Els òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La junta de govern.  
Tema 3. Els funcionaris de l'administració local: classes. Els drets i deures.  
Tema 4. Prevenció de riscos laborals: drets i obligacions dels treballadors en matèria de prevenció de riscos. El Comité de Seguretat i Salut. Mitjans de protecció en el treball.  
B) Matèries específiques relacionades amb el lloc de treball.  
Tema 5. El SAD. Conceptualització i objectius generals.  
Tema 6. La llei que regula el sistema de servicis socials en l'àmbit de la Comunitat Valenciana.  
Tema 7. La Llei de Bases de Règim Local. Regulació dels servicis socials.  
Tema 8. La Llei 39/2006, de 14 de desembre, de Promoció de l'Autonomia Personal i Atenció a les Persones en Situació de Dependència, en relació al Servici d'Ajuda a Domicili.  
Tema 9. Planificació, desenvolupament i seguiment de casos assistencials.  
Tema 10. Nutrició, dietètica i alimentació.  
Tema 11. Prevenció i atenció sociosanitària en els sectors d'intervenció  
Tema 12. Recursos socials i integració social.  
Tema 13. Tècniques i suports de gestió i administració bàsics.  
Tema 14. El rol i perfil professional dels o de les auxiliars del SAD. Tasques i funcions. Treball en equip  
Tema 15. El treball en equip per als o a les auxiliars d'ajuda de domicili.  
Tema 16. Les minusvalideses. Tipus i característiques.  
Tema 17. El municipi de Carcaixent: guia de carrers.  
Carcaixent, 10 de gener de 2006.- L'alcaldessa: Lola Botella Arbona. El secretari: Antonio Castillo Guerrero del Peñón.